Mi a teendő, ha nem sikerül a fájl helyreállítása
Michael Terry

Creative Commons Nevezd meg! - Így add tovább! 4.0 Liszensz

Gabor Kelemen
https://launchpad.net/~kelemeng
Gergely Szarka
https://launchpad.net/~gszarka
Péter Trombitás
https://launchpad.net/~trombipeti
Richard Somlói
https://launchpad.net/~ricsipontaz
Zoltán Krasznecz
https://launchpad.net/~krasznecz-zoltan

# Ha minden rosszra fordul

Déjà Dup may fail. Maybe it crashes or gives you an error when you try to restore. When you really need your data back, the last thing you want do deal with is a bug. Consider filing a help request but in the meantime, here are some approaches to workaround a misbehaving Déjà Dup and get your data back.

Ezek elég technikai jellegű lépések lesznek, ha valami nem lenne világos, nyugodtan kérjen segítséget.

Nyisson egy Terminál ablakot a Ctrl Alt T billentyűkombináció lenyomásával.

Készítsen egy mappát, ahová megpróbálja helyreállítani a fájlokat. Ebben a leírásban ezt használjuk: /tmp/restore:

    mkdir -p /tmp/restore

# Helyreállítás a Duplicity-vel

Feltételezve, hogy a Déjà Dup nem működik, a következőkben a Déjà Dup mögött álló parancssoros alkalmazással, a duplicity-vel próbáljuk meg helyreállítani a fájlokat.

Ha több információt szeretne megtudni a duplicity-ről, a man duplicity parancs kiadásával ezt megteheti.

Az első lépés a fájlok helyreállítását mutatja be. A leírás feltételezi, hogy a /media/backup alá csatolt külső merevlemezen van a titkosítással ellátott mentés:

    duplicity --gio file:///media/backup /tmp/restore

Ha nincs titkosítva a mentés, adja hozzá a --no-encryption kapcsolót a parancshoz.

## Egyéb biztonságimentés-helyek

Ha a mentés egy távoli vagy felhőben lévő kiszolgálón van, a duplicity-nek kiadandó parancs eltér az előző, külső merevlemezes példáétól. Alább láthatja, hogyan kapcsolódhat a biztonsági mentés helyéhez.

Ne felejtse el a --no-encryption kapcsolót használni a parancsokban, ha a mentése titkosítatlan.

Ha a duplicity-nek nem sikerül a kiszolgálóhoz kapcsolódnia, töltse le saját kezűleg a duplicity fájlokat egy helyi, mappába és kövesse a fenti egyszerűbb példa útmutatásait.

### FTP

A példa parancsban található KISZOLGÁLÓ, PORT, FELHASZNÁLÓNÉV és JELSZÓ változókat helyettesítse az eléréshez szükséges adatokkal.

Megadhat egy mappát a biztonsági mentés fájljainak tárolásához. Az alábbi példaparancsban a MAPPA helyére írja be ezen mappa útvonalát.

Ha felhasználónév nélkül szeretne bejelentkezni, akkor használja az anonymous értéket a FELHASZNÁLÓNÉV helyett.

    gvfs-mount ftp://FELHASZNÁLÓNÉV@KISZOLGÁLÓ:PORT/MAPPA
    duplicity --gio ftp://FELHASZNÁLÓNÉV@KISZOLGÁLÓ:PORT/MAPPA /tmp/restore

### SSH

A példa parancsban található KISZOLGÁLÓ, PORT, FELHASZNÁLÓNÉV és JELSZÓ változókat helyettesítse az eléréshez szükséges adatokkal.

Megadhat egy mappát a biztonsági mentés fájljainak tárolásához. Az alábbi példaparancsban a MAPPA helyére írja be ezen mappa útvonalát.

    gvfs-mount ssh://FELHASZNÁLÓNÉV@KISZOLGÁLÓ:PORT/MAPPA
    duplicity --gio ssh://FELHASZNÁLÓNÉV@KISZOLGÁLÓ:PORT/MAPPA /tmp/restore

### WebDAV

A példa parancsban található KISZOLGÁLÓ, PORT, FELHASZNÁLÓNÉV és JELSZÓ változókat helyettesítse az eléréshez szükséges adatokkal.

Megadhat egy mappát a biztonsági mentés fájljainak tárolásához. Az alábbi példaparancsban a MAPPA helyére írja be ezen mappa útvonalát.

Ha biztonságos kapcsolódást (HTTPS) szeretne használni, akkor a lenti példa dav:// értékét cserélje a davs:// értékre.

    gvfs-mount dav://FELHASZNÁLÓNÉV@KISZOLGÁLÓ:PORT/MAPPA
    duplicity --gio dav://FELHASZNÁLÓNÉV@KISZOLGÁLÓ:PORT/MAPPA /tmp/restore

### Windows-megosztás

A példa parancsban található KISZOLGÁLÓ, FELHASZNÁLÓNÉV és JELSZÓ változókat helyettesítse az eléréshez szükséges adatokkal.

Megadhat egy mappát a biztonsági mentés fájljainak tárolásához. Az alábbi példaparancsban a MAPPA helyére írja be ezen mappa útvonalát.

Ha megadott tartománynevet a windowsos kiszolgálójának, akkor azt a FELHASZNÁLÓNÉV előtt adhatja meg pontosvesszővel elválasztva. Például: tartomány;felhasználónév.

    gvfs-mount smb://FELHASZNÁLÓNÉV@KISZOLGÁLÓ/MAPPA
    duplicity --gio smb://FELHASZNÁLÓNÉV@KISZOLGÁLÓ/MAPPA /tmp/restore

# Visszaállítás saját kezűleg

Ha a duplicity használata sem vezet sikerre, akkor az esélyek elég csekélyek. A mentett fájlok formátuma komplikált, és nem egyszerű manipulálni. De ha nagyon fontosak az adatok, érdemes még ezeket is megpróbálni.

Ha a mentés egy távoli vagy felhő kiszolgálón van, először töltse le a duplicity fájlokat egy helyi mappába. Majd lépjen be ebbe a mappába a terminálban.

A Duplicity az adatokat kis, köteteknek nevezett csomagokban tárolja. Egyes kötetek a rendszeres „full” vagy friss biztonsági mentésekhez tartoznak, míg mások az „inc” vagy növekményes mentésekhez. A fájlokat kötetről kötetre kell visszaállítania egy teljes biztonsági mentés első kötetétől kiindulva.

Ha titkosította a mentéseket, akkor először vissza kell fejteni a kötetet a gpg használatával. A duplicity-full.20110127T131352Z.vol1.difftar.gpg fájl esetén a parancs:

    gpg --output duplicity-full.20110127T131352Z.vol1.difftar --decrypt duplicity-full.20110127T131352Z.vol1.difftar.gpg

Mindezt megteheti egyszerre is (ehhez viszont rengeteg szabad hely szükséges!):

    gpg --multifile --decrypt duplicity-full.20110127T131352Z.*.difftar.gpg

Most egy .difftar vagy .difftar.gz kötete van (attól függően, hogy vissza kellett-e fejtenie). Használja a tar parancsot az egyedi foltfájlok kinyeréséhez:

    tar xf duplicity-full.20110127T131352Z.vol1.difftar

Vagy, ha ismét egyszerre akarja csinálni:

    for t in duplicity-full.20110127T131352Z.*.difftar; do tar xf $t; done

Ekkor a foltfájlok a multivolume_snapshot és snapshot mappákban lesznek. Minden, több kötetre kiterjedő fájl a multivolume_snapshot mappában lesz. Ha például a /home/jane/essay.txt fájlról készített biztonsági mentést:

    cd multivolume_snapshot/home/jane/essay.txt
    cat * > essay.txt

A növekményes mentésekből való adatvisszanyeréshez használja a rdiff parancsot a fájlok összefűzéséhez. A használatával kapcsolatos információkért adja ki a man rdiff parancsot.